
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea constituirii comisiei de evaluare şi selecţionare a proiectelor depuse de persoane fizice sau persoane juridice fără scop patrimonial – asociaţii ori fundaţii constitutite conform legii, cu sediul în Municipiul Focsani,  în vederea acordării de finanţări nerambursabile din Bugetul Local al Municipiului Focsani, în baza Legii nr.350/2005 şi Hotărârii Consiliului Local al Municipiului Focşani nr.326/18.12.2007
              Consiliul local al Muncipiului Focşani, judeţul Vrancea, întrunit în şedinţă ordinară;

             -Analizând proiectul de hotărâre iniţiat de Primarul Municipiului Focşani, prin care se propune aprobarea constituirii comisiei de evaluare şi selecţionare a proiectelor depuse de persoane fizice sau persoane juridice fără scop patrimonial – asociaţii ori fundaţii constitutite conform legii, cu sediul în Municipiul Focşani, în vederea acordării de finanţări nerambursabile din Bugetul Local al Municipiului Focşani, în baza Legii nr.350/2005 şi Hotărârii Consiliului Local al Municipiului Focşani nr.326/18.12.2007 şi  raportul  Direcţiei economice  înregistrat la nr. 38167/03.08.2012; 
            -Văzând avizul favorabil al Comisiei de buget şi administraţie publică;

            -Având în vedere procesul verbal al comisiei de numărare a voturilor secret exprimate;

            -În conformitate cu prevederile Legii nr.350/2005 privind regimul finanţărilor nerambursabile din fondurile publice alocate pentru activităţi nonprofit de interes general şi art. 33 din Hotărârea Consiliului Local al Municipiului Focşani nr.326/18.12.2007 pentru aprobarea Regulamentului privind regimul finanţărilor nerambursabile din fondurile Bugetului Local al Municipiului Focşani a proiectelor depuse de persoane fizice sau persoane juridice fără scop patrimonial - asociaţii ori fundaţii constituite conform legii,  în domeniul mediului, culturii, sportului şi tineretului;
       -În baza art. 36 alin (1) si  (9),  precum şi în temeiul art . 45  alin. (1) si (5) din Legea
nr.215/2001 privind administraţia publică locală, republicată în 2007, cu modificările şi completările ulterioare ;

HOTĂRĂŞTE:

                Art.1 (1) Se aprobă constituirea comisiei de evaluare şi selecţionare a proiectelor depuse de persoane fizice sau persoane juridice fără scop patrimonial – asociaţii ori fundaţii constitutite conform legii, cu sediul în Municipiul Focşani, în vederea acordării de finanţări nerambursabile din Bugetul Local al Municipiului Focşani, în baza Legii nr.350/2005 şi Hotărârii Consiliului Local al Municipiului Focşani nr.326/18.12.2007, în următoarea componenţă: 
· Vrabie Cătălin – consilier local

· Trofin Tudorel Daniel – consilier local

· Oloeriu Ioan Liviu – consilier local

· Nemeş Nataşa Maria – director executiv al Direcţiei economice 

· Baciu Micşunica – director executiv al Direcţiei de resurse umane şi coordonare unităţi subordonate. 
         (2) Comisia de selecţionare şi evaluare îndeplineşte următoarele atribuţii:

· Se întruneşte la termenele stabilite în cadrul şedinţelor de lucru;

· Analizează, evaluează şi selectează programele/proiectele cu finanţare nerambursabilă din bugetul local al Municipiului Focşani, cu respectarea prevederilor legale în vigoare;

· Analizează şi solutionează contestaţiile;

· Iau hotărâri cu votul majorităţii membrilor;
· Propune spre aprobarea Consiliului Local valoarea proiectelor selectate şi durata contractelor de finanţare nemabursabilă; 

               Art.2 Cu data prezentei se abrogă prevederile Hotărârii Consiliului Local al Municipiului Focşani nr. 54/26 februarie 2008.
              Art.3 Prezenta hotărâre va fi comunicată de către Directia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Direcţia de resurse umane şi coordonare unităţi subordonate.

  PREŞEDINTE DE ŞEDINŢĂ, 

         Oloeriu Ioan Liviu                                                     CONTRASEMNEAZĂ:
                                                                            SECRETARUL MUNICIPIULUI FOCŞANI

                                                                               Eduard Marian Corhana
Municipiul Focşani,   28 august 2012                                                      

